Sokukude Emuva Laphambili Kubandla LeMDC!
Ingcwethi zithi ngokwala ukulungisisa okuhluphayo uMongameli Mugabe ufaka uhulumende womanyano engozini enkulu
Laloba uMongameli Robert Mugabe ethembise ukuthi okunengiokuphathelane lohulumende womanyano phakathi kweZanu PF leMDC kuzalungisiswauhulumende lo sesebenza, into ezinengilokhu zingakalungisiswa. Sokulenyanga phose ezintathu uhulumende lo eqalile ukusebenza, njalo ibandla leMDC lithi ukungavumelani phezu kodaba lwabosibalukhulu bezabelo lokunye okunenginengi kumfaka engozini enkulu. UMugabe uhlangane kahlanu loMnu Morgan Tsvangirai loMnu Arthur Mutambara kunsukwana ezedluleyobekhulumisana ngokuhluphayo lokhu behluleka ukuvumelana. Udaba oluhluphayo kakhulu ngolukasibalukhulu webhanga elikhulu lelizwe uMnu Gideon Gono kanye lolwegqwetha elikhulu likahulumende uMnu Johannes Thomana. Ababili laba bafakwe ezikhundleni nguMongameli Mugabe engazange ekhulumisane loTsvangirai kanye loMutambara laloba besebebumbile uhulumende womanyano. I MDC ifuna uThomana loGono besuswe ezikhundleni kukhethwe abantu abatsha kulokuvumelana phakathi kweZanu PF leMDC. Ukudonselana lokhu sokusenza abanengi bathi iMDCyaphambanisa ngokuvuma ukufaka indandatho ingakavumelani leZanu PF entwenizonke. Umbuzo odinga impendulo kulezi nsuku ngothi kambe ukudonselanalokhu kuzaphetha ngani? Kuyini iMDC engakwenza ukubamba umugabe ukuthi evume ukuthi into lezi zilungisiswe? Ukuhlaziya loludaba sixhume ingcwethi ezicubungula ezombusazwe uMnu Mlamuli Nkomo loMnu Immanuel Hlabangana abaxwayisa iMDC ukuthi ikhulumisane lozulu ngokuthi ithathe manyathelo bani.